Man moet opdok ná hy honde uit warm motor red | Maroela Media
Man moet opdok ná hy honde uit warm motor red
Richard Hill (Foto: Facebook)
'n Man van Ohio wat 'n venster gebreek het om twee honde uit 'n warm motor te red, is beboet vir die skade.
Richard Hill sê hy het op 28 Julie die twee honde in 'n motor in die parkeergebied van Walmart opgemerk. Toe hy sien die babahondjie beweeg nie, het hy die venster gebreek met 'n hamer wat hy in sy bakkie gehad het. Die polisie is intussen reeds ontbied deur een van die ander klante.
"Ek het gevoel hulle moet daar en dan vrygelaat word," het Hill in 'n Facebook-plasing verduidelik. "Dit was ongeveer 79 grade (26°C) en ek was onder die indruk dat die honde reeds langer as 30 minute in die motor was."
Die polisie sê egter die honde was slegs ongeveer ses minute lank in die motor toe Hill die venster gebreek het. "Ons glo sy hart was op die regte plek, maar hy moes 'n bietjie langer gewag het," het sers. Dan Ciryak aan Cleveland.com gesê. "Hy het geweet die polisie is op pad. Ek weet nie wat vir hom so dringend was nie."
Die eienaar van die motor het ná ongeveer 14 minute teruggekeer en het nie enige boete ontvang nie.
Hill voer aan hy word beskerm onder die "Hot Car"-wet en beplan om sy boete in die hof te beveg. Hy het gesê hy sal in dieselfde situasie weer dieselfde doen.
Die boete wat Richard Hill ontvang het (Foto: Richard Hill, Facebook)
'Goeie ma' verdrink toe vierjarige dogtertjie
Na dàardie episode sal ek by n kar met toe vensters waarin kinders en honde in is onsiende verby loop.
Bietjie LANGER wag?? Ai…wonder hoe weet die polisie dat die honde PRESIES net 6 minute in die toe kar was. Nee wat los die venster effens oop te alle tye of as jy bang is vir motordiefstal los die diertjies tuis!
Een van die redes waarom mense nie betrokke raak en eerder met oogklappe (soos karperde) deur die lewe gaan. Ook ek is egter NIE 'n karperd . . .
As dis in SA was kon hy op video nog met die motor se radio ook wegstap sonder dat ñ haan sou kraai! Absurd Man! ñ Kind mag nie eers in Texas sonder skoene uit ñ kar klim dan het jy moeilikheid. Dis 46 grade in die koelte!
Hyt korrek opgetree. Hof sal hopelik sy penarie verstaan. Mense wie diere in karre los maak my netso mal